Die opwindende stories in Bybelstories vir dogters tesame met die lewendige illustrasies is ’n prettige manier om jong meisies tussen 6 en 10 jaar aan dapper en godvresende vroue in die Bybel bekend te stel.
Hierdie Bybelstorieboek gee ’n kykie in die lewens van inspirerende vroue soos Rut, Ester, Maria en nog vele meer. Elke karakter word op ’n eenvoudige manier aan dogters bekendgestel, terwyl die stories verder verryk word met historiese feite en agtergrondinligting oor die karakter
Dogters se geloof sal versterk word terwyl hulle lees hoe die verskeidenheid karakters deur God se liefde en genade hulle twyfel en vrees oorkom het om te doen wat God vra. Die eenvoudige taalgebruik maak die stories maklik om te lees en te verstaan, en is daarom die ideale Bybel vir jong meisies.
Ook beskikbaar in Engels onder die titel Bible Stories for Brave Girls
Liewe Leser, dit is vir ons lekker om jou bekend te stel aan Bybelstories vir dogters. Ons hoop hierdie Bybelstorieboek sal jou nie net bekendstel aan van die dapperste mense in die geskiedenis nie, maar dat dit jou ook sal inspireer om self ’n dapper gelowige te wees.
Om dapper te wees, gaan nie net daaroor om iemand te word wat baie belangrik is nie; dit is net so belangrik om op Jesus se pad te loop en in Hom te glo, selfs wanneer daar donker, moeilike dae kom. Om dapper te wees, is om dankbaar te wees en jou vreugde in Jesus te vind, selfs wanneer dit lyk of daar niks is om oor bly te wees nie.
You're reviewing: Bybelstories Vir Dogters (Hardeband)
NLV My Eie Joernaal-Bybel - Vir Meisies …